Document ID: 31997R2494

ΚΑΝΟΝΙΣΜΟΣ (ΕΚ) αριθ. 2494/97 ΤΗΣ ΕΠΙΤΡΟΠΗΣ της 12ης Δεκεμβρίου 1997 για την έκδοση πιστοποιητικών εισαγωγής ρυζιού που υπάγεται στον κωδικό ΣΟ 1006 καταγωγής υπερποντίων χωρών και εδαφών, στο πλαίσιο των ειδικών μέτρων που καθιερώθηκαν από τον κανονισμό (ΕΚ) αριθ. 2352/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερπόντιων χωρών και εδαφών με την Ευρωπαϊκή Οικονομική Κοινότητα (1), όπως τροποποιήθηκε τελευταία από την απόφαση 97/803/ΕΚ (2),
τον κανονισμό (ΕΚ) αριθ. 2352/97 της Επιτροπής, της 27ης Νοεμβρίου 1997, για την καθιέρωση ειδικών μέτρων εισαγωγής ρυζιού καταγωγής υπερποντίων χωρών και εδαφών (3), και ιδίως το άρθρο 4 παράγραφος 3,
Εκτιμώντας:
ότι ο κανονισμός (ΕΚ) αριθ. 2352/97 καθιέρωσε ειδικά μέτρα εισαγωγής ρυζιού καταγωγής υπερποντίων χωρών και εδαφών, που εφεξής ονομάζονται «ΥΧΕ» 7 ότι με τα μέτρα αυτά, διασφαλίζεται το δικαίωμα απαλλαγής από τελωνειακούς δασμούς κατά την εισαγωγή στο πλαίσιο ενός καθεστώτος εποπτείας 7 ότι ειδικότερα τα μέτρα αυτά προβλέπουν τον ημερήσιο περιορισμό των αιτήσεων χορηγήσεως πιστοποιητικών ανά επιχειρηματία 7 ότι το άρθρο 4 παράγραφος 3 του εν λόγω κανονισμού θεσπίζει ότι όταν οι ζητούμενες ποσότητες υπερβαίνουν το μηνιαίο όγκο των 13 300 τόνων ρυζιού εκφρασμένες σε ισοδύναμο αποφλοιωμένου ρυζιού και με βάση αξιολόγηση της κατάστασης της κοινοτικής αγοράς, η υπέρβαση αυτή είναι σε θέση να προκαλέσει αισθητές διαταραχές στην εν λόγω αγορά, η Επιτροπή εντός προθεσμίας δέκα εργασίμων ημερών από την ημέρα της υπέρβασης καθορίζει ενιαίο ποσοστό μειώσεως που εφαρμόζεται σε κάθε μία από τις αιτήσεις που κατατέθηκαν κατά την ημέρα της υπέρβασης, απορρίπτει τις αιτήσεις που κατατέθηκαν μετά την ημέρα της υπέρβασης και αναστέλλει την κατάθεση νέων αιτήσεων για τον τρέχοντα μήνα 7
ότι οι ποσότητες που ζητήθηκαν στις 2 Δεκεμβρίου 1997 υπερβαίνουν το μηνιαίο όγκο των 13 300 τόνων φθάνοντας τους 7 072 τόνους 7 ότι οι ποσότητες αυτές εξετάσθηκαν ειδικά από την Επιτροπή με βάση την αξιολόγηση της κατάστασης της κοινοτικής αγοράς του ρυζιού και της εξελίξεώς της 7 ότι μετά την εξέταση αυτή διαπιστώθηκε ότι έχοντας υπόψη την κανονική συγκομιδή του ρυζιού indica κατά τη διάρκεια της περιόδου 1997/98 και τις τιμές αυτού του τύπου ρυζιού στην κοινοτική αγορά, από τις ποσότητες αυτές υπάρχει κίνδυνος να διαταραχθεί αισθητά η εν λόγω αγορά, ιδίως όσον αφορά τη μετατόπιση της καλλιέργειας του κοινοτικού ρυζιού indica και της μειώσεως της τιμής του 7 ότι πρέπει συνεπώς να εφαρμοσθεί το άρθρο 4 παράγραφος 3 του κανονισμού (ΕΚ) αριθ. 2352/97,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εισαγωγής ρυζιού και θραυσμάτων ρυζιού που υπάγονται στον κωδικό ΣΟ 1006, που υποβάλλονται στο πλαίσιο του καθεστώτος που προβλέπεται από τον κανονισμό (ΕΚ) αριθ. 2352/97, εκδίδονται για τις ποσότητες που αναγράφονται στις αιτήσεις στις οποίες εφαρμόζεται το ακόλουθο ποσοστό μειώσεως:
69,8575 % για τις αιτήσεις που υποβλήθηκαν στις 2 Δεκεμβρίου 1997.
Άρθρο 2
Δεν δίδεται συνέχεια στην έκδοση των πιστοποιητικών εισαγωγής στο πλαίσιο του καθεστώτος που προβλέπεται από τον κανονισμό (ΕΚ) αριθ. 2352/97 για ρύζι και θραύσματα ρυζιού του κωδικού ΣΟ 1006 που υποβάλλονται από τις 3 Δεκεμβρίου 1997.
Άρθρο 3
Η υποβολή των αιτήσεων χορηγήσεως πιστοποιητικών εισαγωγής ρυζιού και θραυσμάτων ρυζιού που υπάγονται στον κωδικό ΣΟ 1006, στο πλαίσιο του καθεστώτος που προβλέπεται από τον κανονισμό (ΕΚ) αριθ. 2352/97, αναστέλλεται έως τις 31 Δεκεμβρίου 1997.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 1997.

Labels: 10
3
17